Nr. L 119/38 De Europæiske Fællesskabers Tidende 7. 5. 88 KOMMISSIONENS BESLUTNING af 9. december 1987 om den franske regerings støtte til virksomheder i den træforarbejdende industri | (Isoroy og Pinault) (Kun den franske udgave er autentisk) (88/282/BØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter i overensstemmelse med bestemmelserne i nævnte artikel at have givet de interesserede parter en frist til at fremsætte deres bemærkninger, under henvisning til disse bemærkninger, og ud fra følgende betragtninger : Isoroy-gruppen blev oprettet den 25. februar 1983 med tilbagevirkende gyldighed fra 1. januar 1982 gennem en fusion mellem de tre træforarbejdende virksomheder, Leroy, Isorel og Baradel. I 1983 ydede den franske rege- ring støtte til denne gruppe i form af tilskud på 12 mio ffr. og indskud af ansvarlig lånekapital på 112 mio ffr., uden forinden at have anmeldt denne støtte til Kommis- sionen i henhold til EØF-Traktatens artikel 93, stk. 3. Isoroy blev aldrig en rentabel virksomhed. Virksomhedens tab udgjorde i 1982 175 mio ffr., i 1983 124 mio ffr, i 1984 237 mio ffr. og i 1985 201 mio ffr., hvilket svarer til henholdsvis 9 %, 6 %, 12 % og 11 % af virksomhedens omsætning i disse år. | På baggrund af de vedvarende vanskeligheder i denne koncern ydede den franske regering påny støtte til Isoroy i 1985, denne gang i form af tilskud på 68 mio ffr., indskud af ansvarlig lånekapital på 40 mio ffr. og en afdragsordning for gæld på 98,5 mio ffr., til de offentlige myndigheder, igen uden forudgående anmeldelse til Kommissionen. . Til trods for denne gentagne støtte. måtte Isory efter kort tid standse betalingerne og blev ved en afgørelse truffet af Tribunal de Commerce i Caen underlagt en gældssane- ringsordning i perioden. fra 2. april til 30. september 1986. Tribunal de Commerce tog den 21. juli 1986 stilling til to alternative planer for overtagelse af Isoroy uden afvikling af gruppens gæld, som i mellemtiden var nået op på i alt 2,2 mia ffr. Pinault-gruppens plan gik ud på, at Pinault skulle over- tage hele virksomheden som sådan, medens den plan, der blev fremlagt af Seribo, som repræsenterede flere forskel- lige europæiske virksomheder, gik ud på at opsplitte Isoroy's aktiviteter på disse virksomheder. Pinault's plan blev støttet af den franske regering, som havde afgivet principielt tilsagn om at deltage i finansie- ringen heraf med 250 mio ffr.; den franske regerings positive holdning til denne plan fremgik desuden af den omstændighed, at den offentlige anklagers stedfortræder under den offentlige høring ved Tribunal de Commerce udtalte sig til fordel for Pinault's plan. Tribunal de Commerce valgte rent faktisk Pinault's plan, under henvisning til, at planen gik ud på en. fuldstændig overtagelse, og at den set ud fra et nationaløkonomisk synspunkt var homogen og ville sikre beskæftigelsen for et stort antal ansatte. w : Tribunal de Commerce gav herefter tilladelse til, at alle Isoroy's aktiver, tilgodehavender, anlægsaktiver og lagre blev overdraget til selskabet SCIM, der hører under Pinault-gruppen, for et nærmest symbolsk beløb, dog under forudsætning af, at såvel de offentlige som de private midler til finansieringen af denne plan blev tilvejebragt inden 1. oktober 1986. Da denne betingelse blev opfyldt, fandt den endelige overtagelse sted på denne dato. H Efter at Kommissionen havde erfaret, at Isoroy flere gange havde modtaget støtte af betydeligt omfang, opfordrede den ved skrivelse af 23. januar 1986 den franske regering til at fremsende udtømmende oplysninger om alle foran- staltninger, der var truffet til fordel for Isoroy siden selska- bets oprettelse i 1982, med angivelse af de nærmere vilkår for de indskud af ansvarlig lånekapital, der havde fundet sted. Den franske regering besvarede denne skrivelse ved skri- velse af 15. maj 1986, der indeholdt oplysninger om Isoroy's oprettelse, om de tilskud, der blev ydet i 1982 og 1985, om de kapacitetsnedskæringer, der havde fundet sted, og disses beskæftigelsesmæssige virkninger samt om den indtrufne betalingsstandsning, men ikke om de nærmere vilkår for kapitalindskuddene eller den beta- lingshenstand, Isoroy havde fået indrømmet over for de offentlige myndigheder, og heller ikke om den franske regerings intentioner om at træffe nye foranstaltninger i tilfælde af, at Isoroy blev overtaget af Pinault. Den franske regering gav tværtimod udtryk for den opfattelse, at det ikke tilkom de franske myndigheder at udtale sig om udfaldet af den kollektive procedure, der var iværksat, idet denne henhørte under de nationale retsinstanser.